У паняцця ёсць і іншыя значэнні, гл. Параф’янава.
**Параф’я́нава** (трансліт.: *Parafjanava*, руск.: Парафьяново) — вёска ў Докшыцкім раёне Віцебскай вобласці. Уваходзіць у склад Сітцаўскага сельсавета.

Назва
-----

Ёсць некалькі версій паходжання назвы Параф’янава. Адна з іх — ад імя Параф’ян або прозвішча Параф’янаў.

Ад маёнтка Параф’янава атрымала назву чыгуначная станцыя Параф’янава на лініі Полацк — Маладзечна, пабудаваная ў 1902—1906 гадах.

Гісторыя
--------

Упершню **Парафенава** згадваецца ў крыніцах пад 1435 годам, калі землі на ўсходзе Куранецкай воласці былі вылучаны для забеспячэння пасады Віленскага архідыякана. Тады паміж маёнткамі Даўгінава, Докшыцы і Парфенава засталіся неразмежаванымі лугі па рэках Бладзь (Блядка), Лыха і Зуя (Зуйка), з-за якіх у XV—XVI стагоддзях часта ўзнікалі спрэчкі.

Пасля другога падзелу Рэчы Паспалітай (1793) Парафенава ў Расійскай імперыі, у складзе Вілейскага павета спачатку Мінскай, потым Віленскай губерні. 18 жніўня 1795 года маёнтак Парфенава Віленскай архідыяцэзіі быў канфіскаваны, як і большасць маёнткаў каталіцкай царквы. У XIX ст. у розныя часы маёнтак належаў Пшаздзецкім, Тышкевічам. У той час Парфенава стала цэнтрам воласці. Па звестках «Слоўніка геаграфічнага Каралеўства Польскага і іншых краёў славянскіх», у 1886 годзе ў Парфенаве жыло 45 чалавек. Каля 1880 года ўзведзены бровар.

У 1921—1945 гадах маёнтак у складзе гміны Параф’янава Дзісенскага павета Віленскага ваяводства.

Пасля 2-й сусветнай вайны значна вырасла аднайменнае паселішча Параф’янава каля чыгуначнай станцыі Параф’янава, яно стала цэнтрам асобнага Параф’янаўскага сельсавета і пазней атрымала статус аграгарадка. У вёсцы ж Параф’янава (былым маёнтку) пасля вайны жыло толькі 250 чалавек, яна не адміністрацыйны цэнтр, уваходзіць у склад Сітцаўскага сельсавета.

Касцёл, з гравюры 1650 г.

Славутасці
----------

* Касцёл Найсвяцейшай Дзевы Марыі (1908—1913, раней — касцёл Іаана Хрысціцеля)
* Параф’янаўская сядзіба (страчана)

Насельніцтва
------------

* 1886 год — 45 жыхароў
* 1921 год — 232 жыхары, 23 двары.
* 1931 год — 195 жыхароў, 18 двароў.

Вядомыя асобы
-------------

* Лявон Гмырак (Мечыслаў Бабровіч; 1891—1915) — беларускі крытык, публіцыст і празаік.
* Уладзімір Аляксандравіч Дукельскі (1903—1969) — кампазітар, піяніст, паэт і перакладчык.
* Ян Станіслававіч Бабровіч (1902—1943) — дзеяч рэвалюцыйнага руху ў Заходняй Беларусі, публіцыст.

### Пахаваныя

* Юрый Гіль (1942—2009) — беларускі грамадскі дзеяч.

Галерэя
-------

* 
* 
* 
* 
*

Зноскі
------

1. ↑  Назвы населеных пунктаў Рэспублікі Беларусь: Віцебская вобласць: нарматыўны даведнік / У. М. Генкін, І. Л. Капылоў, В. П. Лемцюгова; пад рэд. В. П. Лемцюговай. — Мн.: Тэхналогія, 2009. — 668 с. ISBN 978-985-458-192-7 (DJVU).
2. ↑  Беларуская энцыклапедыя: У 18 т. Т. 12: Палікрат — Праметэй / Рэдкал.: Г. П. Пашкоў і інш. — Мн. : БелЭн, 2001. — Т. 12. — 576 с. — 10 000 экз. — ISBN 985-11-0035-8. — ISBN 985-11-0198-2 (т. 12).
3. ↑  Skorowidz miejscowości Rzeczypospolitej Polskiej — Tom VII — Część II — Ziemia Wileńska — Powiaty: Brasław, Duniłowicze, Brasław i Wilejka, Główny Urząd Statystyczny Rzeczypospolitej Polskiej, Warszawa 1923, s 32.
4. ↑  Wykaz miejscowości Rzeczypospolitej Polskiej, Warszawa 1938, wolumin — 1, s. 22

Спасылкі
--------

* Лагатып Вікісховішча На Вікісховішчы пакуль няма медыяфайлаў па тэме, але Вы можаце загрузіць іх
* Parafianów, folwark, powiat wilejski, gmina Parafianów // Słownik geograficzny Królestwa Polskiego i innych krajów słowiańskich. Tom VII: Netrebka — Perepiat (польск.). — Warszawa, 1886. — S. 858.

| ⛭**Сітцаўскі сельсавет** |
| --- |
| Цэнтр | Сітцы |
| Вёскі | Вайтовічы ·  Вянюціна ·  Дзядкі ·  Заборцы ·  Кіякова ·  Курдзекі ·  Лісавічы ·  Макаравічы ·  Малыя Сітцы ·  Новая Вёска ·  Параф'янава ·  Парэчча ·  Пліскі ·  Рапяхі ·  Старое Сяло ·  Чаркасы |